Sådan Googlede danskerne i 2024

Danskernes nysgerrighed på politik, demokrati og store begivenheder har præget Google-søgningerne i 2024. Fra spørgsmål om brevstemmer og menighedsrådsvalg til interesse for Trump og Harris, har valgårets mange facetter gjort et markant aftryk i danskernes søgevaner.

Googles opgørelse over årets søgetrends afslører, at spørgsmål som “Hvordan stemmer man ved valget?” og “Hvad er en svingstat?” er blandt de mest populære. Samtidig har internationale personligheder som Donald Trump og Kamala Harris været genstand for stor opmærksomhed, mens Taylor Swift topper listen som den mest googlede person.

– Der går en lige linje mellem årets søgninger på Google og de begivenheder, der har betydning for befolkningen. Derfor er det også positivt at se, at danskernes politiske og demokratiske interesse lever i bedste velgående, lige fra den helt store, globale scene omkring præsidentvalget og ned til helt lokale valg til et dansk menighedsråd, siger Jesper Vangkilde, der er kommunikationschef for Google i Danmark.

Sportsåret 2024 har også gjort sit indtog. EM-relaterede søgninger, OL-discipliner som breakdance og bueskydning samt specifikke sportsbegivenheder har skabt interesse blandt danskerne. På mediefronten har historier som dokumentaren Den Sorte Svane og branden på Børsen præget årets nyheder.

Det globale valgår og sommerens sportsbegivenheder har dermed cementeret sig som nøgletemaer i danskernes digitale søgeunivers.

Top-10 mest googlede personer i 2024:

1. Taylor Swift

2. Martin Brygmann

3. Søren Pape Poulsen

4. Katherine Diez

5. Donald Trump

6. Kamala Harris

7. Dronning Margrethe

8. Johnny Madsen

9. Mikkel Hansen

10. Liam Payne

Højdespringerne – personer

(altså dem, hvor søgevolumen er STEGET mest det seneste år):

1. Martin Brygmann

2. Søren Pape Poulsen

3. Liam Payne

4. Johnny Madsen

5. Ulf Pilgaard

6. Erik Clausen

7. Donald Trump

8. Morten Stig Christensen

9. Kamala Harris

10. Kong Frederik

Højdespringerne – generelt:

1. EM

2. Martin Brygmann

3. Søren Pape Poulsen

4. Liam Payne

5. OL

6. Johnny Madsen

7. Ulf Pilgaard

8. Erik Clausen

9. Paralympiske lege

10. Den Sorte Svane

Højdespringere – Hvordan…?

1. Hvordan stemmer man ved valg i Danmark?

2. Hvordan brevstemmer man?

3. Hvordan smitter abekopper?

4. Hvordan startede branden i Børsen?

5. Hvordan går valget i USA?

6. Hvordan stemmer man blankt?

7. Hvordan taber man fedt på maven?

8. Hvordan stemmer man til menighedsrådsvalg?

9. Hvordan kan en personsøger eksplodere?

10. Hvordan siger man nej på kinesisk?

Højdespringere – Hvad…?

1. Hvad er Børsen?

2. Hvad er en personsøger?

3. Hvad er en shaman?

4. Hvad er en hætter?

5. Hvad er opioider?

6. Hvad er GHB?

7. Hvad er en svingstat?

8. Hvad er en komet?

9. Hvad er en facist?

10. Hvad er Nations League?

Højdespringere – Hvorfor…?

1. Hvorfor skal man tage jodtabletter?

2. Hvorfor brænder Børsen?

3. Hvorfor får man en hjerneblødning?

4. Hvorfor blev Prins Henrik ikke konge?

5. Hvorfor brændte Notre Dame?

6. Hvorfor er Israel med i Eurovision?

7. Hvorfor bliver Mary dronning?

8. Hvorfor flager busserne den 5. februar 2024?

9. Hvorfor er Rolf Sørensen ikke kommentator?

10. Hvorfor flages der på halt i dag?

Sådan Googlede danskerne i 2024